stanford-oval/wikipedia huggingface dataset:
หินแห่งความหิวโหย

หินแห่งความหิวโหยในแม่น้ำเอ็ลเบอใกล้เมืองแยชีน ประเทศเช็กเกีย จารึกข้อความไว้ว่า "ไม่ต้องร้องหรอกเจ้าหนู ไม่ต้องคร่ำครวญ ถ้าน้ำมันแห้ง ก็รดน้ำในทุ่งเสียเถอะ" (เช็ก: Neplač holka, nenaříkej, když je sucho, pole stříkej)
หินแห่งความหิวโหย (เยอรมัน: Hungerstein) เป็นเครื่องหมายเด่นในน้ำประเภทหนึ่งที่พบได้ทั่วไปในยุโรปกลาง หินแห่งความหิวโหยทำหน้าที่เป็นอนุสรณ์และคำเตือนทุพภิกขภัย ทำขึ้นในเยอรมนีและบริเวณที่ตั้งถิ่นฐานของชาติพันธุ์เยอรมันทั่วยุโรปนับตั้งแต่ศตวรรษที่ 15 ถึง 19
หินเหล่านี้ถูกฝังไว้ตามลำน้ำในช่วงภัยแล้งเพื่อให้เป็นเครื่องหมายบอกระดับน้ำและเพื่อเตือนชนรุ่นหลังว่าจะต้องเผชิญกับความยากลำบากจากทุพภิกขภัยหากน้ำในลำน้ำลดลงถึงระดับนี้อีกครั้ง ตัวอย่างหินแห่งความหิวโหยที่มีชื่อเสียงอยู่ในแม่น้ำเอ็ลเบอที่เมืองแยชีน ประเทศเช็กเกีย ซึ่งจารึกข้อความว่า "ถ้าเจ้าเห็นเรา เจ้าจงร่ำไห้" (เยอรมัน: Wenn du mich siehst, dann weine) ไว้เป็นคำเตือน
หินเหล่านี้หลายก้อนสลักขึ้นหลังเกิดทุพภิกขภัยครั้งใหญ่ปี 1816–1817 ซึ่งเกิดจากการปะทุของเขาตัมโบราในอินโดนีเซีย
ในปี 1918 หินแห่งความหิวโหยก้อนหนึ่งที่ท้องน้ำเอ็ลเบอใกล้กับเมืองแยชีนผุดขึ้นในช่วงน้ำลดซึ่งตรงกับช่วงทุพภิกขภัยใหญ่เนื่องจากสงครามโลกครั้งที่หนึ่ง หินแห่งความหิวโหยที่คล้ายกันยังผุดให้เห็นอีกในช่วงภัยแล้งในปี 2018 และในปี 2022
สาธารณรัฐเชโกสโลวักที่ 2

สาธารณรัฐเชโกสโลวักที่สอง (เช็ก: Druhá československá republika, สโลวัก: Druhá česko-slovenská republika) ดำรงอยู่เป็นระยะเวลา 169 วัน ตั้งแต่วันที่ 30 กันยายน ค.ศ. 1938 ถึงวันที่ 15 มีนาคม ค.ศ. 1939 เป็นการรวมสหภาพกันระหว่างโบฮีเมีย มอเรเวีย ไซลีเชีย ภูมิภาคปกครองตนเองสโลวาเกียและซับคาร์เพเทียรุส (ซึ่งต่อมาจะเปลี่ยนชื่อเป็นคาร์เพเทีย-ยูเครนเมื่อวันที่ 30 ธันวาคม ค.ศ. 1938)
สาธารณรัฐที่สองมีจุดเริ่มต้นจากผลลัพธ์ที่ตามมาภายหลังความตกลงมิวนิก ที่เชโกสโลวาเกียถูกบังคับให้ยกภูมิภาคซูเดเทินลันท์แก่เยอรมนีเมื่อวันที่ 1 ตุลาคม ค.ศ. 1938 ต่อมารัฐบาลเยอรมนีได้ชี้แจงต่อนักการทูตต่างชาติว่าในขณะนี้เชโกสโลวาเกียได้กลายเป็นรัฐบริวารของเยอรมนีแล้ว รัฐบาลเชโกสโลวาเกียพยายามเอาใจเยอรมนี โดยการสั่งห้ามพรรคคอมมิวนิสต์ภายในประเทศ สั่งพักงานครูชาวยิวทุกคนในสถาบันการศึกษาของชาวเยอรมันในเชโกสโลวาเกีย และออกกฎหมายเพื่อให้รัฐสามารถเข้าครอบครองบริษัทชาวยิวได้ นอกจากนี้ รัฐบาลยังอนุญาตให้ธนาคารของประเทศอยู่ภายใต้การควบคุมระหว่างเยอรมนี-เชโกสโลวาเกีย ได้อย่างมีประสิทธิภาพ เมื่อวันที่ 2 พฤศจิกายน ด้วยรางวัลเวียนนาครั้งที่หนึ่ง เป็นผลทำให้ทางตอนใต้ของสโลวาเกียและซับคาร์เพเทียรูเทเนียถูกยกให้ฮังการี
สาธารณรัฐที่สองถูกยกเลิกอย่างเป็นทางการเมื่อเยอรมนีเข้าบุกครองในวันที่ 15 มีนาคม ค.ศ. 1939 และผนวกภูมิภาคเช็กเข้าเป็นรัฐในอารักขาโบฮีเมียและมอเรเวีย ในวันเดียวกันนั้น ประธานาธิบดีเชโกสโลวาเกียแอมีล ฮาชา ได้รับการแต่งตั้งเป็นประธานแห่งรัฐ (State President) โดยรัฐบาลเยอรมนี ซึ่งเขาดำรงตำแหน่งตลอดช่วงสงครามโลกครั้งที่สอง
"ถึงจะเล็ก แต่ก็ยังเป็นของเรา" – แผนที่ร่วมสมัยสาธารณรัฐที่สอง
ดูเพิ่ม

รัฐในอารักขาโบฮีเมียและมอเรเวีย
บรรณานุกรม

Gebhart, J.; Kuklík, J. (2004). Druhá republika 1938–1939 (ภาษาเช็ก). Prague: Litomyšl. ISBN 9788071856269.
Kennan, G. F. (1968). From Prague after Munich: Diplomatic Papers, 1938–1939. Princeton University Press. ISBN 9780691010632.
Rychlík, J.; Rychlíková, M. (2016). Podkarpatská Rus v dějinách Československa, 1918–1946 (ภาษาเช็ก). Prague: Vyšehrad. ISBN 9788074295560.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สาธารณรัฐเชโกสโลวักที่สอง
สาตยกี

Satyaki in Javanese Wayang (Javanese shadow puppet). The picture above is a puppet form of Satyaki and does not resemble the actual character.
ยุยุธัน (อักษรโรมัน: Yuyudhana, สันสกฤต: युयुधान, Yuyudhāna) หรืออีกชื่อหนึ่งคือ สาตยกี (อักษรโรมัน: Satyaki, สันสกฤต: सात्यकि, Sātyaki) เป็นนักรบที่ทรงพลังในตระกูล Vrishni แห่งราชวงศ์ยาทพ ซึ่งมี พระกฤษณะ ร่วมตระกูลด้วย ในบันทึกของปุราณะ เขาเป็นหลานชายของศินี แห่งตระกูลวริศนี และเป็นลูกชายของสาตยกา ซึ่งเขาได้รับการตั้งชื่อตามชื่อพ่อ สาตยกีเป็นนักรบผู้กล้าหาญ เขาอุทิศตนเพื่อพระกฤษณะและเป็นลูกศิษย์ของ อรชุน
สงครามทุ่งกุรุเกษตร

บทความหลัก: สงครามทุ่งกุรุเกษตร
สาตยกีเห็นด้วยกับเหตุผลของปาณฑพ มากกว่า เการพ ใน สงครามทุ่งกุรุเกษตร ก่อนที่จะเกิดสงคราม สาตยกีเดิมทางร่วมกับกฤษณะไปยังเมืองหลวงของกุรุ โดยมีกฤษณะเป็นทูตแห่งสันติภาพของปาณฑพ หลังจากการเจรจาสงบลง สาตยกีได้นำกองทัพสีวีไปยังค่ายของปาณฑพ ในขณะที่สาตยกีเเข้าร่วมกับกลุ่มปาณฑพ พระกฤษณะสัญญากับกองทัพของเขากับทุรโยธน์ ดังนั้นชาวยาทพที่ขึ้นตรงกับทวารกา เช่น กฤษวรมัน ที่ต่อสู้เพื่อเการพ ซึ่งหมายความว่าสาตยี ต้องต่อสู้กับญาติพี่น้องของเขาเองในสงคราม
สงครามทุ่งกุรุเกษตร > สงครามวันที่ 2

สาตยกีและภีมะช่วยกันทำลายกองทัพจากแคว้นกาลิงคะ สาตยกีฆ่าสารถีของภีษมะตาย
สงครามทุ่งกุรุเกษตร > สงครามวันที่ 12

ในวันที่ 12 ของสงครามทุ่งกุรุเกษตร สาตยกีชนะกรรณะ แต่สาตยกีได้ไว้ชีวิตเขาโดยระลึกถึงคำสาบานของ อรชุน โทรณาอาจารย์, ท้าวชัยชรัถ และทุรโยธน์มาช่วยเขาเอาไว้
สงครามทุ่งกุรุเกษตร > สงครามวันที่ 14

สาตยกีและภีมะตามเข้าไปช่วยอรชุน สาตยกีถูกภูริศรวัสขัดขวาง แต่สาตยกีสามารถสังหารภูริศรวัสได้
แห่งข้อมูลอื่น

Yadu Genealogy
Mahabharata translated by C Rajagopalachari
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
อชัย เทวคัน

| อชัย เทวคัน अजय देवगन |
| --- | --- |

สารนิเทศภูมิหลัง
เกิด:  (1969-04-02) 2 เมษายน ค.ศ. 1969 (55 ปี) วิศาล วีรู เทวคัน
คู่สมรส: กาชัล เทวคัน
อาชีพ: นักแสดง, นักร้อง, ผู้กำกับ
ปีที่แสดง: 1992 - ปัจจุบัน
ฐานข้อมูล
IMDb
อชัย เทวคัน (อังกฤษ: Ajay Devgan; ฮินดี: अजय देवगन; ปัญจาบ: ਅਜੇ ਦੇਵਗਨ) เป็นนักแสดงชาวอินเดีย ที่ประสบความสำเร็จมากที่สุดเป็นคนหนึ่งในวงการหนังบอลลีวู้ด อชัย เทวคัน เป็นบุตรชายของ วีรู เทวคัน และ วีนา เทวคัน ครอบครัวของเขาเป็นคนเชื้อสายปัญจาบี
สโมสรฟุตบอลมีจือแลน

สโมสรฟุตบอลมีจือแลน (เดนมาร์ก: FC Midtjylland; แปลว่า จัตแลนด์กลาง) เป็นสโมสรฟุตบอลที่ตั้งอยู่ที่เมืองแฮร์นิงและอีแคสต์ในพื้นที่ทางตะวันตกของจัตแลนด์ สโมสรเกิดจากการรวมกันของทีมจัตแลนด์และแฮร์นิงแฟรเม ปัจจุบันแข่งขันในเดนิชซูเปอร์ลีกาซึ่งพวกเขาชนะเลิศมาแล้วสามสมัย ครั้งล่าสุดเกิดขึ้นใน ค.ศ. 2020
เกียรติประวัติ

เดนิชซูเปอร์ลีกา
ชนะเลิศ (3): 2014–15, 2017–18, 2019–20
รองชนะเลิศ (3): 2006–07, 2007–08, 2018–19
เฟิสต์ดิวิชัน
ชนะเลิศ (1): 1999–2000
เดนิชคัพ
ชนะเลิศ (1): 2018–19
รองชนะเลิศ (4): 2002–03, 2004–05, 2009–10, 2010–11
แหล่งข้อมูลอื่น

Official website
Ikast FS's website
Herning Fremad's website
Black Wolves – Official fanclub
Messecenter Herning's website เก็บถาวร 2005-10-03 ที่ เวย์แบ็กแมชชีน
| ด ค กสโมสรในเดนิชซูเปอร์ลีกา ฤดูกาล 2023–24 |
| --- | --- | --- |
|  AGF  Brøndby  โคเปนเฮเกน  Hvidovre  Lyngby  มีจือแลน  Nordsjælland  โอเดนเซ  Randers  Silkeborg  Vejle  วีบอร์ก  |  AGF  Brøndby  โคเปนเฮเกน  Hvidovre  Lyngby  มีจือแลน  Nordsjælland  โอเดนเซ  Randers  Silkeborg  Vejle  วีบอร์ก  |  |
อฏัล พิหารี วาชเปยี

วาชเปยีเมื่อปี 2002
อฏัล พิหารี วาชเปยี (ฮินดี: अटल बिहारी वाजपेयी; อักษรโรมัน: Atal Bihari Vajpayee; 25 ธันวาคม ค.ศ. 1924 – 16 สิงหาคม ค.ศ. 2018) เป็นนักการเมืองอินเดียซึ่งดำรงตำแหน่งประธานมนตรีอินเดียสามสมัย สมัยแรกเป็นเวลา 13 วันใน ค.ศ. 1996 สมัยที่สองเป็นเวลา 13 เดิอนระหว่าง ค.ศ. 1998–1999 และสมัยสุดท้ายเต็มวาระตั้งแต่ ค.ศ. 1999–2004 เป็นประธานมนตรีอินเดียคนแรกที่มิใช่สมาชิกพรรคคองเกรสแห่งชาติอินเดีย (Indian National Congress) และได้ดำรงตำแหน่งเต็มวาระห้าปี
อฏัลเป็นสมาชิกรัฐสภาอินเดียกว่าสี่ทศวรรษ เขาได้รับเลือกตั้งเข้าสู่โลกสภา (สภาล่าง) สิบครั้ง และเข้าสู่ราชยสภา (สภาสูง) สองครั้ง ทั้งได้เป็นสมาชิกรัฐสภาอินเดียประจำลัคเนาจนเกษียณตนเองจากงานการเมืองเพราะปัญหาสุขภาพเมื่อ ค.ศ. 2009 อฏัลเป็นหนึ่งในสมาชิกผู้ก่อตั้งพรรคภารตียชนสังฆ์ (Bharatiya Jana Sangh) และได้เป็นหัวหน้าพรรคการเมืองดังกล่าวตั้งแต่ ค.ศ. 1968–1972 เขายังเป็นรัฐมนตรีกิจการภายในช่วงที่โมรารชี เทสาย (Morarji Desai) เป็นประธานมนตรี หลังจากที่รัฐบาลโมรารชีสิ้นสุดลง อฏัลก็ปรับปรุงพรรคภารตียชนสังฆ์เป็นพรรคภารตียชนตา (Bharatiya Janata Party) เมื่อ ค.ศ. 1980
ช่วงที่เขาเป็นประธานมนตรีนั้น อินเดียทดลองนิวเคลียร์ Pokhran-II เมื่อ ค.ศ. 1998 ทั้งเขายังพยายามปรับปรุงความสัมพันธ์ทางทูตกับปากีสถานโดยนั่งรถประจำทางไปยังลาฮอร์เพื่อพบ นาวาซ ชาริฟ แกรนวีเซียร์ปากีสถาน และเมื่อเกิด Kargil War ใน ค.ศ. 1999 เขาก็พยายามฟื้นฟูความสัมพันธ์กับปากีสถานโดยเชิญ เปอร์เวซ มูชาร์ราฟ (Pervez Musharraf) ประธานาธิบดีปากีสถาน มาประชุมสุดยอดที่อัคระ
ประณัพ มุขัรชี (Pranab Mukherjee) ประธานาธิบดีอินเดีย มอบเครื่องอิสริยาภรณ์สูงสุดสำหรับพลเรือนนาม "ภารัตรัตนะ" (Bharat Ratna) ให้แก่เขาใน ค.ศ. 2015 อนึ่ง รัฐบาลของนเรนทระ โมที (Narendra Modi) ประกาศใน ค.ศ. 2014 ให้วันที่ 25 ธันวาคม วันคล้ายวันเกิดของเขา เป็นวันธรรมาภิบาล (Good Governance Day)
เขาสิ้นชีวิตด้วยโรคเกี่ยวกับความสูงอายุเมื่อวันที่ 16 สิงหาคม ค.ศ. 2018
สโมสรฟุตบอลวิกโตริยาเปิลแซ็ญ

สโมสรฟุตบอลวิกโตริยาเปิลแซ็ญ (เช็ก: Football Club Viktoria Plzeň) เป็นสโมสรฟุตบอลอาชีพเช็ก ตั้งอยู่ที่เมืองเปิลแซ็ญ ปัจจุบันลงเล่นในเช็กเฟิสต์ลีก ซึ่งเป็นลีกฟุตบอลสูงสุดของประเทศเช็กเกีย
หลังจากคว้ารองชนะเลิศ เชโกสโลวักคัพ ในฤดูกาล 1970–71 ทำให้คว้าสิทธิ์ไปแข่งขันยูฟ่าคัพวินเนอร์สคัพในฤดูกาลถัดไป เนื่องจากแชมป์เชโกสโลวักคัพอย่างสปาร์ตักตรานาวานั้น ได้แชมป์ลีกด้วย จึงได้ไปแข่งขันยูโรเปียนคัพ ทำให้สิทธิ์การเข้าร่วมแข่งขันวินเนอร์สคัพ มาตกที่รองแชมป์ฟุตบอลถ้วยอย่างวิกโตริยาเปิลแซ็ญแทน ในปี ค.ศ. 2010 พวกเขาได้สิทธิ์ไปแข่งขันยูฟ่ายูโรปาลีก หลังจากคว้าแชมป์เช็กคัพ ฤดูกาล 2009–10
สโมสรคว้าแชมป์ลีกของเช็กเป็นครั้งแรกในปี ค.ศ. 2011 และได้สิทธิ์เข้าร่วมแข่งขันยูฟ่าแชมเปียนส์ลีก ฤดูกาล 2011–12 รอบแบ่งกลุ่ม และได้ชัยชนะในนัดแรกของการแข่งขันแชมเปียนส์ลีกของสโมสร สโมสรเก็บได้ 5 คะแนน จบอันดับที่ 3 ของกลุ่ม จึงสลับไปแข่งขันรอบ 32 ทีมสุดท้ายของยูโรปาลีกฤดูกาลเดียวกัน ต่อมาในฤดูกาล 2012–13 พวกเขาคว้าแชมป์ลีกสมัยที่สอง
ในปี ค.ศ. 2013–14 สโมสรเข้าร่วมแข่งขันยูฟ่าแชมเปียนส์ลีก รอบแบ่งกลุ่ม และจบอันดับที่ 3 จึงย้ายไปแข่งขันยูโรปาลีก และไปไกลถึงรอบ 16 ทีมสุดท้าย ก่อนจะแพ้ตกรอบโดยลียง ต่อมาใน ค.ศ. 2022 สโมสรได้เข้าร่วมแข่งขันยูฟ่าแชมเปียนส์ลีก รอบแบ่งกลุ่มอีกครั้ง โดยพวกเขาถูกจับสลากอยู่ในกลุ่มเดียวกับไบเอิร์นมิวนิก, บาร์เซโลนา และอินเตอร์มิลาน
เกียรติประวัติ > ในประเทศ

เช็กเฟิสต์ลีก:
ชนะเลิศ (4) : 2010–11, 2012–13, 2014–15, 2015–16
รองชนะเลิศ: 2013–14, 2016–17
เช็กคัพ:
ชนะเลิศ (1) : 2009–10
รองชนะเลิศ: 2013–14
เช็กซูเปอร์คัพ:
ชนะเลิศ (2) : 2011, 2015
รองชนะเลิศ: 2010, 2013, 2014
เช็กเนชันแนลฟุตบอลลีก:
ชนะเลิศ (1) : 2002–03
แหล่งข้อมูลอื่น

เว็บไซต์อย่างเป็นทางการ (เช็ก)
หังสิกา โมฏวานี

| หังสิกา โมฏวานี Hansika Motwani |
| --- | --- |

เกิด:  (1991-08-09) 9 สิงหาคม ค.ศ. 1991 (33 ปี) มุมไบ, รัฐมหาราษฏระ, ประเทศอินเดีย
อาชีพ: นักแสดง, นางแบบ
ปีปฏิบัติงาน: 2001–2005 2007–ปัจจุบัน
หังสิกา โมฏวานี (ฮินดี: हंसिका मोटवानी) เป็นนักแสดงหญิงชาวอินเดีย มีผลงานเด่นจากการแสดงนำในการแสดงภาพยนตร์ภาษาทมิฬ, ภาษาเตลูกู, ภาษามลยาฬัม และ ภาษาฮินดี ผลงานเด่นของเธอคือภาพยนตร์เรื่อง Desamuduru (2007), Kantri (2008) and Maska (2009), Mappillai (2011), Engeyum Kadhal (2011), Velayudham (2011), Oru Kal Oru Kannadi (2012), Theeya Velai Seiyyanum Kumaru (2013), Maan Karate (2014), Aranmanai (2014), Manithan (2016), Bogan (2017), Villain (2017)
แหล่งข้อมูลอื่น

หังสิกา โมฏวานี ที่เฟซบุ๊ก
หังสิกา โมฏวานี ที่อินเทอร์เน็ตมูวีเดตาเบส
สโมสรฟุตบอลฌิโรนา

สโมสรฟุตบอลฌิโรนา (กาตาลา: Girona Futbol Club) เป็นสโมสรฟุตบอลอาชีพในประเทศสเปน ตั้งอยู่ที่เมืองฌิโรนา แคว้นกาตาลุญญา ก่อตั้งเมื่อวันที่ 23 กรกฎาคม ค.ศ. 1930 ปัจจุบันลงเล่นในลาลิกา หลังจากที่เลื่อนชั้นจากเซกุนดาดิบิซิออนในฤดูกาล 2021–22
สโมสรมีสนามเหย้าคือสนามกีฬามุนติลิบี ความจุ 13,500 ที่นั่ง นอกจากนี้ฌิโรนายังมีสโมสรฟุตบอลเยาวชนและฟุตบอลหญิงอีกด้วย
เมื่อวันที่ 23 สิงหาคม 2017 มีการประกาศว่าซิตีฟุตบอลกรุป ซึ่งเป็นบริษัทในเครือของอาบูดาบียูไนเต็ดกรุป ได้ถือกรรมสิทธิ์ในฌิโรนา 44.3% อีก 44.3% ถือโดยฌิโรนาฟุตบอลกรุป นำโดยเปรา กวาร์ดิออลา น้องชายของแป็ป กวาร์ดิออลา ผู้จัดการทีมแมนเชสเตอร์ซิตีที่ซีเอฟจีเป็นเจ้าของ เมื่อวันที่ 29 ตุลาคม 2017 ฌิโรนาบันทึกชัยชนะอันน่าจดจำโดยเอาชนะเรอัลมาดริดซึ่งเป็นแชมป์ยูโรเปียนคัพในฤดูกาลที่ผ่านมา 2–1
รายชื่อผู้เล่น

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
แหล่งข้อมูลอื่น

เว็บไซต์อย่างเป็นทางการ (กาตาลา) (สเปน)
โปรไฟล์ที่เว็บไซต์ BDFutbol
| ด ค กลาลิกา |
| --- | --- | --- |
| สโมสรในฤดูกาล 2022–23 | อัลเมริอา · อัตเลติกเดบิลบาโอ · อัตเลติโกเดมาดริด · บาร์เซโลนา · เบติส · กาดิซ · เซลตาเดบิโก · ราโยบาเยกาโน · อัสปัญญ็อล · เอลเช · เรอัลมาดริด · เรอัลโซซิเอดัด · เซบิยา · เฆตาเฟ · ฌิโรนา · โอซาซูนา · บาเลนเซีย · มายอร์กา · เรอัลบายาโดลิด · บิยาร์เรอัล |  |
| สโมสรที่เคยอยู่ในลาลิกา | กรานาดา · เลบันเต · อาลาเบส · อัลบาเซเต · อัลโกยาโน · อาเด อัลเมริอา · อารีนัสเกซโช · อัตเลตีโกเตโตอูอัน · บูร์โกส · กัสเตยอน · กอมโปสเตลา · กอนดัล · กอร์โดบา · กุลตูรัลเลโอเนซา · เอวโรปา · เอซเตรมาดูรา · ฌิมนัสติก · เดปอร์ติโบลาโกรูญา · เอร์กูเลส · คาเอน · ลัสปัลมัส ·  เลกาเนส · เยย์ดา · เซเด โลโกรเญส · มาลากา · อูเอสกา · เซเป เมริดา · เรอัลมูร์เซีย · นูมันเซีย · เรอัลโอบิเอโด · ปอนเตเบดรา · ราซินเดซันตันเดร์ · เอย์บาร์ · เรอัลบูร์โกส · เรอัลอูนีออน · เรเกรอาตีโบอูเอลบา · ซาบาเดลย์ · ซาลามังกา · เตเนรีเฟ · เคเรซ · ซาราโกซา · อูเอสกา · เอสปอร์ตินเดฆิฆอน |  |
สโมสรฟุตบอลดนีปรอ

| --- | --- |
ชื่อเต็ม: สโมสรฟุตบอลดนีปรอ
ฉายา: นักรบแห่งแสงสว่าง
ก่อตั้ง: ค.ศ. 1918 (1918)
ยุบ: ค.ศ. 2019 (2019) (รวมกับสโมสรกีฬาดนีปรอ-1)
สนาม: ดนีปรอ-อาแรนา ดนีปรอ
ความจุ: 33,993 ที่นั่ง
เจ้าของและประธาน: อีฮอร์ กอลอมอยสกึย
หัวหน้าผู้ฝึกสอน: ออแลกซันดร์ ปอกลอนสกึย
ลีก: ยูเครเนียนอะเมเจอร์ลีก
2018–19: อันดับที่ 8 ในกลุ่ม 3
เว็บไซต์: เว็บไซต์สโมสร
สโมสรฟุตบอลดนีปรอ (ยูเครน: Футбо́льний Клуб «Дніпро́») เป็นอดีตสโมสรฟุตบอลยูเครน ตั้งอยู่ที่ดนีปรอ ชื่อสโมสรตั้งตามชื่อแม่น้ำนีเปอร์ ซึ่งสโมสรกีฬาหลายแห่งในเมืองเอาชื่อแม่น้ำไปตั้ง เช่น สโมสรแบนดีดนีปรอ และสโมสรบาสเกตบอลดนีปรอ สโมสรแห่งนี้มีกลุ่มปรือวัตเป็นเจ้าของ เช่นเดียวกันกับทีมบาสเกตบอลและทีมฮอกกี้
ในยุคโซเวียต สโมสรเคยเป็นสมาชิกของสมาคมกีฬาอาสาโซเวียต "เมตัลลูร์ก" (ชื่ออื่น ๆ เมตัลลูร์ก/แมตาลูรฮ์ และสตัล) จนกระทั่งใน ค.ศ. 1961 สโมสรได้รับการสนับสนุนจากโรงงานโลหะแปตรอว์สกึย-ดนีปรอแปตร็อวสก์ หลังจากนั้น สโมสรมีผู้สนับสนุนเป็นโรงงานผลิตเครื่องจักรยุชมัช และได้เปลี่ยนชื่อสโมสรเป็น ดเนปร์ ในภาษารัสเซีย และ ดนีปรอ ในภาษายูเครน ดนีปรอเป็นสโมสรจากยูเครนที่ประสบความสำเร็จมากเป็นอันดับที่สองในโซเวียตท็อปลีก โดยเคยชนะเลิศลีกในปี 1983 และ 1988 หลังจากการล่มสลายของสหภาพโซเวียต สโมสรกลายเป็นของเอกชน ต่อมาหลังจากที่สโมสรถูกยุบ ผู้เล่นและทีมงานฝึกสอนบางคนได้ย้ายไปเล่นให้กับสโมสรกีฬาดนีปรอ-1
เกียรติประวัติ > ในประเทศ

โซเวียตท็อปลีก
1 ! ชนะเลิศ (2): 1983, 1988
2 ! รองชนะเลิศ (2): 1987, 1989
3 ! อันดับที่สาม (2) 1984, 1985
ยูเครนเนียนพรีเมียร์ลีก
2 ! รองชนะเลิศ (2): 1992–93, 2013–14
3 ! อันดับที่สาม (7) 1992, 1994–95, 1995–96, 2000–01, 2003–04, 2014–15, 2015–16
โซเวียตคัพ
ชนะเลิศ (1): 1988–89
ยูเครนเนียนคัพ
รองชนะเลิศ (3): 1994–95, 1996–97, 2003–04
โซเวียตลีกคัพ
ชนะเลิศ (2): 1986, 1989
รองชนะเลิศ (1): 1990
โซเวียตซูเปอร์คัพ
ชนะเลิศ (1): 1989
รองชนะเลิศ (1): 1984
Football Championship of the Ukrainian SSR
รองชนะเลิศ (1): 1936
เกียรติประวัติ > ยุโรป

ยูฟ่ายูโรปาลีก
รองชนะเลิศ: 2014–15
แหล่งข้อมูลอื่น

สถานีย่อยฟุตบอล
Official website เก็บถาวร 2011-02-24 ที่ เวย์แบ็กแมชชีน
หอสมุดแห่งชาติคอซอวอ

| หอสมุดแห่งชาติคอซอวอ |
| --- | --- |

ก่อตั้ง: 1944
อ้างอิงถึงอาณัติทางกฎหมาย: The Government Approval Document for The National Library of Kosovo
สถานที่ตั้ง: พริสตีนา คอซอวอ
พิกัด: 42°39′26″N 21°9′44″E﻿ / ﻿42.65722°N 21.16222°E﻿ / 42.65722; 21.16222
การเก็บรวบรวม
ขนาด: 1,890,194
การเข้าถึงและการใช้บริการ
การหมุนเวียน: 5,000
ข้อมูลอื่น
ผู้อำนวยการ: Fazli Gajraku
เว็บไซต์: biblioteka-ks.org
แผนที่
th
หอสมุดแห่งชาติคอซอวอ (แอลเบเนีย: Biblioteka Kombëtare e Kosovës; เซอร์เบีย: Народна библиотека Косова, อักษรโรมัน: Narodna biblioteka Kosova; National Library of Kosovo) เป็นสถาบันด้านหอสมุดระดับสูงสุดของประเทศคอซอวอ ตั้งอยู่ในนครพริสตีนา หอสมุดมีการเปลี่ยนชื่อของหอสมุดมาตลอดนับตั้งแต่การก่อตั้ง ขึ้นอยู่กับสภาวะทางการเมืองของคอซอวอในเวลานั้น โดยชื่อแรกที่ตั้งคือหอสมุดภูมิภาคจังหวัดปกครองตนเองอคอซอวอ (Regional Library of Autonomous Province of Kosovo) ส่วนชื่อที่ใช้ในปัจจุบันนั้นเริ่มใช้มาตั้งแต่ปี 2014
อาคารหลังปัจจุบันของหอสมุดเริ่มก่อสร้างในวันที่ 25 พฤศจิกายน 1982 ผลงานออกแบบของอันดริยา มุตญากอวิช (Andrija Mutnjaković) สถาปนิกชาวโครแอต มีพื้นที่ 16,500 ตารางเมตร ประดับด้วยหน้าต่างเซนิธ (zenith windows) มีโดมจำนวน 99 โดมที่มีขนาดต่างกัน ภายนอกคลุมด้วยโครงสร้างโลหะรูปตาข่ายจับปลา แต่ละส่วนของการตกแต่งหอสมุดล้วนมีความหมายเชิงสัญรูปในตัว อาคารหอสมุดประกอบด้วยห้องอ่านหนังสือสองห้อง ความจุ 300 และ 100 ที่นั่ง, ห้องอัฒจันทร์ขนาด 150 ที่นั่ง และหอประชุมขนาด 75 ที่นั่ง นอกจากนี้ยังมีชั้นใต้ดินสองชั้นที่เป็นที่เก็บรักษาหนังสือและของสะสมของหอสมุดบางส่วน ซึ่งไม่เปิดให้บุคคลภายนอกเข้าชม
แหล่งข้อมูลอื่น

Biblioteka Kombëtare e Kosovës "Pjetër Bogdani"
Biblioteka "HIVZI SULEJMANI"
Akademia e Shkancave dhe Arteve te Kosoves
The International Federation of Library Associations and Institutions
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เยอรมนี  สหรัฐ
หมู่เกาะแบลีแอริก

| หมู่เกาะแบลีแอริก Illes Balears  (กาตาลา) Islas Baleares  (สเปน) |
| --- | --- |
แคว้นปกครองตนเองและจังหวัด
   ธง ตราอาร์ม
เพลง: ลาบาลังเกรา  
แผนที่ประเทศสเปนแสดงที่ตั้งหมู่เกาะแบลีแอริกทางตะวันออกของสเปนแผ่นดินใหญ่
พิกัด: 39°30′N 3°00′E﻿ / ﻿39.500°N 3.000°E﻿ / 39.500; 3.000
ประเทศ:  สเปน
เมืองใหญ่สุด: ปัลมา
เมืองหลัก: ปัลมา
การปกครอง
 • ประเภท: รัฐบาลถ่ายโอนอำนาจในระบอบราชาธิปไตยภายใต้รัฐธรรมนูญ
 • องค์กร: Govern de les Illes Balears
 • ประธาน: Marga Prohens (PP)
พื้นที่
 • ทั้งหมด: 5,040 ตร.กม. (1,950 ตร.ไมล์)
อันดับพื้นที่: ที่ 17 (1.0% ในสเปน)
ประชากร (สำมะโน 2021)
 • ทั้งหมด: 1,183,415 คน
 • ความหนาแน่น: 230 คน/ตร.กม. (610 คน/ตร.ไมล์)
 • อันดับประชากร: ที่ 14 (2.3% ในสเปน)
จีดีพี
 • รวม: 35.465 พันล้านยูโร (2022)
 • ต่อหัว: 29,603 ยูโร (2022)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
รหัส ISO 3166: ES-IB
รหัสพื้นที่: +34 971
ภาษาราชการ: กาตาลา สเปน
ธรรมนูญการปกครองตนเอง: 1 มีนาคม 1983 1 มีนาคม 2007
รัฐสภา: รัฐสภาแบลีแอริก
สภาผู้แทนราษฎร: 8 คน (จากทั้งหมด 350 คน)
วุฒิสภา: 7 คน (จากทั้งหมด 266 คน)
เว็บไซต์: www.caib.es
1.^  ตามธรรมนูญการปกครองตนเองของหมู่เกาะแบลีแอริกฉบับปัจจุบัน ชื่อในภาษากาตาลาของแคว้น (คือ Illes Balears) ใช้ทั้งในบริบทภาษากาตาลาและภาษาสเปน
หมู่เกาะแบลีแอริก (อังกฤษ: Balearic Islands), หมู่เกาะบาลาอัส (กาตาลา: Illes Balears) หรือ หมู่เกาะบาเลอาเรส (สเปน: Islas Baleares) เป็นกลุ่มเกาะในทะเลเมดิเตอร์เรเนียนตะวันตก ใกล้ชายฝั่งประเทศสเปน เป็นหนึ่งในแคว้นปกครองตนเองของสเปน เมืองหลักคือปัลมา จังหวัดที่แคว้นนี้มีอยู่แห่งเดียวก็มีชื่อเดียวกับชื่อแคว้น
แหล่งข้อมูลอื่น

Lins, Joseph (1907). "Balearic Isles" . สารานุกรมคาทอลิก. Vol. 2.
"Balearic Islands" . สารานุกรมบริตานิกา ค.ศ. 1911. Vol. 3 (11 ed.). 1911.
หมู่เกาะแบลีแอริก ที่เว็บไซต์ Curlie
| ด ค กแคว้นปกครองตนเองของประเทศสเปน |
| --- | --- | --- |
| แคว้นปกครองตนเอง |   กันตาเบรีย   กัสติยา-ลามันชา   กัสติยาและเลออน   กาตาลุญญา   กาลิเซีย   กานาเรียส   นาวาร์   บาเลนเซีย   ประเทศบาสก์   ภูมิภาคมูร์เซีย   มาดริด   ลาริโอฆา   หมู่เกาะแบลีแอริก   อันดาลูซิอา   อัสตูเรียส   อารากอน   เอซเตรมาดูรา  |  |
| นครปกครองตนเอง |   เซวตา   เมลียา  |  |
| ปลาซัสเดโซเบรานิอา |  เปญญอนเดเบเลซเดลาโกเมรา  หมู่เกาะชาฟารินัส  หมู่เกาะอาลูเซมัส  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่  Pleiades 
อื่น ๆ:  NARA  IdRef
สาธารณรัฐไครเมีย

บทความนี้เกี่ยวกับเขตการปกครองของรัสเซีย สำหรับเขตการปกครองของยูเครน ดูที่ สาธารณรัฐปกครองตนเองไครเมีย สำหรับความหมายอื่น ดูที่ สาธารณรัฐไครเมีย (แก้ความกำกวม)
| สาธารณรัฐไครเมีย |
| --- | --- |
สาธารณรัฐ
Республика Крым
การถอดเสียงอื่น
 • ยูเครน: Республіка Крим, Respublika Krym
 • ตาตาร์ไครเมีย: Къырым Джумхуриети, Qırım Cumhuriyeti
   ธง ตราอาร์ม
เพลง:  Нивы и горы твои волшебны, Родина (รัสเซีย) 
ที่ตั้งของ สาธารณรัฐไครเมีย  (แดง)ในรัสเซีย  (เหลืองอ่อน)
ที่ตั้งของ สาธารณรัฐไครเมีย  (เหลืองอ่อน)ในคาบสมุทรไครเมีย  (ไม่มี)
พิกัด: 45°24′N 35°18′E﻿ / ﻿45.400°N 35.300°E﻿ / 45.400; 35.300
ประเทศ: รัสเซีย
เขตสหพันธ์: ตอนใต้
เขตเศรษฐกิจ: คอเคซัสเหนือ
สถาปนา: 18 มีนาคม ค.ศ. 2014
เมืองหลัก: ซิมเฟโรปอล
การปกครอง
 • องค์กร: สภาแห่งรัฐ
 • หัวหน้า: เซียร์เกย์ อัคซิโอนอฟ 
พื้นที่
 • ทั้งหมด: 26,100 ตร.กม. (10,100 ตร.ไมล์)
ประชากร
 • ประมาณ (2018): 1,913,731 คน
เขตเวลา: UTC+3 (เวลามอสโก )
ทะเบียนรถ: 82
รหัส OKTMO: 35000000
ภาษาราชการ: รัสเซีย; ยูเครน; ตาตาร์ไครเมีย
เว็บไซต์: rk.gov.ru
สาธารณรัฐไครเมีย (อังกฤษ: Republic of Crimea; รัสเซีย: Респýблика Крым; ยูเครน: Республіка Крим; ตาตาร์ไครเมีย: Qırım Cumhuriyeti) เป็นสาธารณรัฐที่ประกาศตนเป็นส่วนหนึ่งของประเทศรัสเซีย ถือครองดินแดนส่วนใหญ่ของคาบสมุทรไครเมียในทะเลดำ ทางใต้ของประเทศยูเครน อธิปไตยเหนือดินแดนดังกล่าวยังพิพาทกันระหว่างประเทศยูเครนกับรัสเซีย
สาธารณรัฐไครเมียก่อตั้งขึ้นจากผลแห่งการลงประชามติไครเมีย พ.ศ. 2557 เมื่อวันที่ 17 มีนาคม 2557 โดยรัสเซียรับรองเอกราชของสาธารณรัฐไครเมียในวันเดียวกับที่ก่อตั้ง ในวันรุ่งขึ้น ประเทศดังกล่าวขอเข้าร่วมเป็นส่วนหนึ่งของประเทศรัสเซีย และมีการลงนามร่างกฎหมายเพื่อเปิดทางให้ดำเนินการได้ ซึ่งการรวมไครเมียเข้ากับรัสเซียดังกล่าวไม่ได้รับการรับรองจากนานาชาติโดยทั่วไป การขอเข้าเป็นส่วนหนึ่งของรัสเซียได้รับสิทธิแยกกัน โดยสิทธิหนึ่งแก่อดีตสาธารณรัฐปกครองตนเองไครเมีย และอีกสิทธิหนึ่งแก่เซวัสโตปอล
วันที่ 18 มีนาคม 2557 รัสเซียและไครเมียได้ลงนามสนธิสัญญาการเข้าร่วมของสาธารณรัฐไครเมียและเซวัสโตปอลในสหพันธรัฐรัสเซียหลังการปราศรัยต่อรัฐสภาของประธานาธิบดีปูติน ในช่วงเปลี่ยนผ่านซึ่งจะมีถึงวันที่ 1 มกราคม 2558 ทั้งสองฝ่ายจะระงับประเด็นการรวมเข้าเป็นอันหนึ่งอันเดียวกันของไครเมียและเซวัสโตปอล "ในระบบเศรษฐกิจ การเงิน สินเชื่อ และกฎหมายของสหพันธรัฐรัสเซีย"
จนถึงวันที่ 18 มีนาคม 2557 มีเพียงสี่ประเทศเท่านั้นที่รับรองเอกราชของสาธารณรัฐไครเมีย โดยมีหนึ่งประเทศที่เป็นรัฐสมาชิกสหประชาชาติ คือ รัสเซีย อับฮาเซีย นากอร์โน-คาราบัค และเซาท์ออสซีเชีย
ก่อนหน้านี้ ในวันที่ 11 มีนาคม 2557 ทั้งสองเขตเคยอนุมัติมติร่วมแสดงเจตจำนงประกาศอิสรภาพ ตลอดจนมติแสดงเจตนารวมกับรัสเซีย รัฐบาลทั้งสองเรียกร้องให้มีการลงประชามติเพื่อจุดประสงค์นี้ แม้ว่าเสียงส่วนใหญ่ที่ไปออกเสียงลงคะแนนในการลงประชามตินี้ออกเสียงสนับสนุนเอกราชจากยูเครน แต่นานาชาติไม่รับรองความชอบธรรมและความเป็นธรรมของการออกเสียงดังกล่าว โดยเฉพาะอย่างยิ่ง เพราะการลงประชามตินี้เกิดขึ้นในสถานการณ์ที่รัสเซียกำลังยึดครองคาบสมุทรไครเมียอยู่
ประวัติศาสตร์ > เอกราชและกลับสู่รัสเซีย

วันที่ 17 มีนาคม 2557 เกิดการลงประชามติ ผลปรากฏว่า ไครเมียประกาศเอกราชจากยูเครน และเข้าสู่การเป็นสาธารณรัฐของรัสเซีย  รัฐสภาไครเมียประกาศอิสรภาพจากยูเครนอย่างเป็นทางการ และขอเข้าเป็นส่วนหนึ่งของสหพันธรัฐรัสเซียอย่างเต็มตัว รัสเซียรับรองเอกราชของไครเมียในวันเดียวกัน
การปกครอง

ไครเมียมีการปกครองโดยมีรัฐสภาไครเมียเป็นนิติบัญญัติ และมีนายกรัฐมนตรีเป็นหัวหน้าฝ่ายบริหาร ส่วนประมุขขึ้นตรงกับประธานาธิบดีรัสเซีย
แหล่งข้อมูลอื่น

| --- | --- |
ฐานข้อมูลการควบคุมรายการหลักฐาน: ประจำชาติ :  สหรัฐ
หเรกฤษณะ (มนตร์)

มนตร์หเรกฤษณะ เขียนด้วยอักษรเทวนาครี
หเรกฤษณะ (ฮินดี: हरे कृष्ण อ่านว่า ฮา เร กริช นะ) หรือ มหามนตร์ เป็นมนตร์ความยาว 16 คำของลัทธิไวษณพในศาสนาฮินดู มนตร์นี้กล่าวถึงทั้งพระกฤษณะและพระราม ตามความเชื่อของลัทธิเคาทิยไวษณพ เป้าหมายของชีวิตคือความรักที่บริสุทธิ์อันมีต่อพระกฤษณะ
มนตร์นี้เป็นที่แพร่หลายไปทั่วตั้งแต่ทศวรรศ 1960 นอกอินเดีย หลังเอ. ซี. ภักติเวทานตะ สวามี ปรภุปาทะ และลัทธิที่เขาก่อตั้ง "สมาคมกฤษณภาวนามฤตนานาชาติ" (เรียกสั้น ๆ ว่า หเรกฤษณะ) เป็นที่รู้จักในโลกตะวันตก
มนตร์

หเร กฤษณะ หเร กฤษณะ

กฤษณะ กฤษณะ หเร หเร

หเร รามา หเร รามา

รามา รามา หเร หเร
เนื่องด้วยสันสกฤตเป็นภาษา polysemic จึงทำให้มนตร์นี้มีการแปลและทับศัพท์ที่ต่างกันไปในภาษาอังกฤษ โดยที่การแปลที่หลากหลายแตกต่างกันทั้งหมดนั้นอาจถูกต้องก็ได้